20. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ  ΕΜΠΟΡΙΟΥ Αριθ. 676/Τ. της 7/23 Απρ. 1959 Περί αυξήσεως των τιμών των Ξενοδοχείων ΄Εχοντες υπ’ όψιν: 1)το άρθρ.10 παρ. 1β΄ και 2α΄ του Νόμ. 3076/1954 «περί τροποποιήσεως και συμπληρώσεως του Α.Ν. 1671/51 «περί Υπουργικού Συμβουλίου», 2)την κατά την συνεδρίασιν της 1ης Δεκ. 1958 γνωμοδότησιν της αρμοδίας συμφώνως τω Α.Ν. 431/1937 «περί διατάξεων αφορωσών εις τον έλεγχον των ξενοδοχείων κλπ.» Επιτροπής του Ε.Ο.Τ., 3)τας υπ’ αριθ. 56, 57, 58 και 59 π.έ. συνεδριάσεις του Δ.Σ. του Ε.Ο.Τ. και 4)την υπ’ αριθ. 44876/9.12.58 πρότασιν του ανωτέρω Οργανισμού, αποφασίζομεν: 1.Εγκρίνομεν όπως εις ειδικάς και όλως εξαιρετικάς περιπτώσεις καθορίζηται ειδικόν τιμολόγιον εις τα ξενοδοχεία πολυτελείας, πρώτης, δευτέρας και τρίτης τάξεως δι’ αποφάσεων του Γενικού Γραμματέως του Ε.Ο.Τ. εξικνουμένου μέχρι των κάτωθι ποσοστών επί των εις τα ξενοδοχεία ύπνου ισχυουσών σταθερών τιμών: α)Δια τα ξενοδοχεία πολυτελεία μέχρι 15%. β)Δια τα ξενοδοχεία α΄ τάξεως μέχρι 15% γ)Δια τα ξενοδοχεία β΄ τάξεως 20% δ)Δια τα ξενοδοχεία γ΄ τάξεως μέχρι 25% Το τιμολόγιον τούτο θα πρέπει εις εκάστην απόφασιν να αιτιολογήται πλήρως εκ της συγκεκριμένης κτιριολογικής καταστάσεως των κτιρίων των ξενοδοχείων ως επίσης και της μορφής εξοπλισμού και λειτουργικής τοιαύτης εις τρόπον ώστε τα ξενοδοχεία ταύτα να διακρίνωνται σαφώς του μέσου όρου των λοιπών ανά την Χώραν της αυτής τάξεως ξενοδοχείων. 2.Εγκρίνομεν όπως, εις τα νεοανεγειρόμενα ξενοδοχεία και εις τα από 1ης Ιαν. 1957 τεθέντα εις λειτουργίαν νεοανεγερθέντα τοιαύτα, καθορίζηται ειδικόν τιμολόγιον εις τα ξενοδοχεία πρώτης, δευτέρας και τρίτης τάξεως, δι’ αποφάσεων του Γενικού Γραμματέως του Ε.Ο.Τ. εξικνούμενον μέχρι των κάτωθι ποσοστών, επί των εις τα ξενοδοχεία ύπνου ισχυουσών σταθερών τιμών: α)Δια τα ξενοδοχεία α΄ τάξεως μέχρι 65% β)Δια τα ξενοδοχεία β΄ τάξεως μέχρι 50% γ)Δια τα ξενοδοχεία γ΄ τάξεως μέχρι 40% Το τιμολόγιον τούτο θα χορηγήται επίσης δι’ ητιολογημένης αποφάσεως του Γενικού Γραμματέως του Ε.Ο.Τ., εξ ης να προκύπτη ότι τα ανωτέρω ξενοδοχεία παρουσιάζουν προφανώς κτιριολογικά και λειτουργικά προσόντα, επιτρέποντα την επί διεθνούς επιπέδου σύγκρισιν αυτών εις την τάξιν εις ην ταύτα κατατάσσονται. 3.Η τιμή του κοινοχρήστου θερμού λουτρού καθορίζεται δι’ άπαντα εν γένει τα ξενοδοχεία εις δραχ. 12. Η δε τιμή του κοινοχρήστου θερμού ντους καθορίζεται δι’ άπαντα εν γένει τα ξενοδοχεία εις δραχ. 7. 4.Η τιμή της κεντρικής θερμάνσεως καθορίζεται δι’ άπαντα εν γένει τα ξενοδοχεία εις δραχ. 8 δια τα υπνοδωμάτια μιας κλίνης και εις δραχ. 12 δια τα υπνοδωμάτια πλειόνων κλινών. Η τιμή κεντρικής θερμάνσεως υπνοδωματίου διπλής κλίνης, ορίζεται εις την τιμήν υπνοδωματίου μιας κλίνης ανεξαρτήτως εάν η κλίνη ενοικιάζεται εις έν ή δύο άτομα. Δια τα ξενοδοχεία τα διαθέτοντα κεντρικάς κλιματιστικάς εγκαταστάσεις (AIR CONDITIONING) και παρέχοντα θέρμανσιν κατά την χειμερινήν περίοδον κατώτατον δε όριον θερμοκρασίας 20 βαθμούς, καθορίζεται τιμή δραχμών 10 δια τα υπνοδωμάτια μιας κλίνης και δραχ. 15 δια τα υπνοδωμάτια πλειόνων κλινών. Δια δε την παρεχομένην ψύξιν κατά την θερινήν περίοδον καθορίζεται τιμή δραχ. 20 δια τα υπνοδωμάτια μιας κλίνης και δραχ. 30 δια υπνοδωμάτια πλειόνων κλινών. Δια τα ξενοδοχεία τα διαθέτοντα μεμονωμένας κατά υπνοδωμάτιον και ουχί κεντρικάς κλιματιστικάς εγκαταστάσεις (AIR CONDITIONING) και παρέχοντα κανονικήν θέρμανσιν και ψύξιν ως ανωτέρω, καθορίζεται τιμή δραχ. 15 δια τα υπνοδωμάτια μιας κλίνης και δραχ. «35» δια τα υπνοδωμάτια πλειόνων κλινών. Ο ανωτέρω εντός « » αριθμός διωρθώθη δια Διορθώσεως Ημαρτημένων της 28/9/1959 ΦΕΚ Β΄ 330. Εις ας περιπτώσεις εν τω αυτώ ξενοδοχείω υφίστανται εγκαταστάσεις κεντρικής θερμάνσεως ομού μετά κλιματιστικών τοιούτων (AIR CONDITIONING) θα εισπράττηται μόνον η μία ως ύπερθεν καθοριζομένη τιμή, ήτοι τιμή δια την κεντρικήν θέρμανσιν ή τιμή δια το AIR CONDITIONING). 5.Ειδικώτερον δια δωμάτια ξενοδοχείων πολυτελείας, εφ’ όσον πληρούν όρους πολυτελείας, οίτινες κατά την γνώμην του Ε.Ο.Τ. χρήζουν ειδικής μεταχειρίσεως, η τιμολόγησίς των παραμένει ελευθέρα, οριζομένη παρά του ξενοδόχου μετ’ έγκρισιν του Γ.Γ. του Ε.Ο.Τ. Κατά τα λοιπά ισχύει η υπ’ αριθ. 30378/15.11.55 απόφασις του Γενικού Γραμματέως του Ε.Ο.Τ. περί των τιμών των ξενοδοχείων. Η παρούσα ισχύει από της δημοσιεύσεώς της εις την Εφημερίδα της Κυβερνήσεως. (Αντί της σελ. 202,11) Σελ. 202,11(α) 146-87 Γενικοί νόμοι περί ξενοδοχείων-Επιπλ. δωματίων κλπ 18.Ζ.α.20 